C 85/6
LV
Eiropas Savienības Oficiālais Vēstnesis
22.2.2022.
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.10625 - CARLYLE GROUP / MACQUARIE GROUP / HYCC) Lieta, kas pretendē uz vienkāršotu procedūru (Dokuments attiecas uz EEZ)
(2022/C 85/06)
1.
Komisija 2022. gada 15. februārī saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Nobian Industrial Chemicals B.V. (“Nobian”, Nīderlande), ko kontrolē Carlyle Group (“Carlyle”, ASV); — Norgh Holding Company Limited (“Norgh”, Apvienotā Karaliste), ko savukārt kontrolē Green Investment Group Limited (“GIG”, Apvienotā Karaliste), kuru savukārt kontrolē Macquarie Group Limited (“Macquarie”, Austrālija); — HyCC Holding B.V. (“JV”, Nīderlande).
Uzņēmumi Nobian un Norgh Apvienošanās regulas 3. panta 1. punkta b) apakšpunkta un 3. panta 4. punkta nozīmē iegūst kopīgu kontroli pār JV.
Koncentrācija tiek veikta, iegādājoties daļas jaunizveidotā kopuzņēmumā.
2.
Attiecīgie uzņēmumi veic šādu uzņēmējdarbību:
— Nobian ražo būtiskas pamatķimikālijas dažādām rūpniecības nozarēm, sākot no celtniecības un tīrīšanas nozares līdz farmācijas precēm un notekūdeņu attīrīšanai.
Tā mātesuzņēmums Carlyle ir Amerikas daudznacionāls privātkapitāla, alternatīvas aktīvu pārvaldības un finanšu pakalpojumu korporācija; — GIG, Norgh mātesuzņēmums, ir specializēts attīstītājs, sponsors un ieguldītājs, kura uzdevums ir paātrināt zaļo pārkārtošanos un kura galvenā mītne atrodas Edinburgā, Skotijā.
Uzņēmumu GIG kontrolē Macquarie, neatkarīgs starptautisks ieguldījumu, banku un finanšu pakalpojumu uzņēmums, kura galvenā mītne atrodas Austrālijā un kurš ir kotēts Austrālijā. — JV darbosies zaļā ūdeņraža ražošanas jomā.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
(1) OV L 24, 29.1.2004, 1. lpp.
(“Apvienošanās regula”).